Watakatifu Tisa

Watakatifu Tisa walikuwa wamisionari waliochangia sana ustawi wa Ukristo katika Ethiopia ya leo mwishoni mwa karne ya 5. Majina yao ni: Abba Aftse, Abba Alef, Abba Aragawi, Abba Garima (Isaka), Abba Guba, Abba Liqanos, Abba Panteleoni, Abba Sehma na Abba Yemata. 

Ingawa wanasemekana kutokea Syria, ukweli ni kwamba wawili au watatu tu walitokea huko; wengine walitokea Konstantinopoli, Anatolia, na hata Roma.Paul B. Henze, Layers of Time: A History of Ethiopia (New York: Palgrave, 2000) p. 38.
Mwanahistoria Tadesse Tamrat anasema walikimbilia Ethiopia ili kukwepa dhuluma zilizofuata Mtaguso wa Kalsedonia. 

Kabla yao Ukristo ulikuwa umeishia katika sehemu nyembamba kati ya Adulis na Aksum kwenye njia za misafaraTaddesse Tamrat, Church and State in Ethiopia, 1270-1527 (Oxford: Clarendon Press, 1972 ), p. 23. 

Pamoja na kuongoa wananchi, walianzisha pia idadi ya monasteri zilizopewa kanuni ya Pakomi: Abba Aftse alianzisha ile ya Yeha; Abba Alef ile ya Bi'isa karibu na Mto Mareb; Abba Aragawi ile muhimu ya Debre Damo; Abba Likano na Panteleoni ile ya Axum; Abba Garima nyingine kaskazini kwa AdwaRecent radiocarbon dating supports the tradition of Saint Abba Garima's arrival at the Abba Garima Monastery in 494. The Garima Gospels, which Garima is said to have written, is now regarded as "the world's earliest illustrated Christian manuscript" and the oldest surviving Ethiopian manuscript of any kind. ; Abba Guba ile ya Madara; Abba Sehma ile ya Sedenya; na Abba Yem’ata ile ya Gar'alta.This list is from Richard Pankhurst, The Ethiopians, A history (Oxford: Blackwell, 2001), p.37 n. 38

Wanasemekana kuwa ndio watafsiri wa Agano Jipya kwenda lugha ya Ge'ez.

Tangu kale wanaheshimiwa kama watakatifu.

Tazama pia
Watakatifu wa Agano la Kale
Orodha ya Watakatifu Wakristo
Orodha ya Watakatifu wa Afrika
Orodha ya Watakatifu Wafransisko

Tanbihi

Viungo vya nje
Life of Abba Pantelewon from The Dictionary of Ethiopian Biography 

Category:Waliozaliwa karne ya 5
Category:Wamonaki
Jamii:Wamisionari
Category:Watakatifu wa Siria
Category:Watakatifu wa Ethiopia
Category:Historia ya Ethiopia